Translate the text from Welsh to English.



 
Gyda chopa mynydd uchaf De Cymru, Pen\-y\-Fan, yn gefnlen iddi, cyfarfu’r Gweinidog Newid Hinsawdd, Julie James, â'r aelodau newydd er mwyn amlinellu’i disgwyliadau a chlywed am weledigaeth yr Awdurdod. Mae wedi nodi pum cenhadaeth sy’n ganolog i waith y Parc: hinsawdd, natur, dŵr, pobl a lleoedd.


Ar ôl dychwelyd yn ddiweddar o drafodaethau byd\-eang COP15 ar fioamrywiaeth, a gynhaliwyd gan y Cenhedloedd Unedig ym Montreal, Canada, apeliodd y Gweinidog unwaith eto ar y parciau cenedlaethol i helpu i gyrraedd targed 30 erbyn 30, sydd am ddiogelu 30% o’n tir a’n moroedd erbyn 2030\. Mae 20% o dir Cymru yn barciau cenedlaethol ond bernir ar hyn o bryd mai dim ond 10% o'r wlad sy'n cael ei rheoli’n effeithiol er budd natur.


Ar ôl i’r mater gael sylw yn y gymuned LHDTCi\+, ym maes cydraddoldeb rhywiol ac yn y mudiad Mae Bywydau Du o Bwys, hoeliwyd sylw ar y diffyg amrywiaeth yn y sector cadwraeth, a chwestiynwyd hefyd a yw cefn gwlad o fewn cyrraedd i'r bobl hynny nad ydynt yn byw yn yr ardaloedd hynny.


Dr. Yvonne Howard\-Bunt, un o'r pedwar aelod a benodwyd o’r newydd, yw'r fenyw ddu gyntaf i wasanaethu ar Awdurdod Parc Cenedlaethol yng Nghymru. Creodd ei CV gryn argraff gan fod ganddi brofiad ym maes cynhwysiant, datrys gwrthdaro, y celfyddydau a natur, a dyna a sicrhaodd y swydd iddi. Dywedodd Howard\-Bunt:



> Er y dylai pob un ohonon ni ofalu am ein parciau cenedlaethol a chael cyfle i’w mwynhau yn gyfnewid am hynny, mae yna lawer o bobl sy’ ddim yn gweld bod ymweld â nhw yn opsiwn iddyn nhw. Drwy roi sylw i’r parciau, drwy groesawu pobl iddyn nhw a thrwy addysgu, gallwn ni symud ’mlaen a deall ein gilydd a sicrhau bod cefn gwlad ar gael i bawb.


Aeth ymlaen i ddweud:



> Wrth ddod i oed yn Swydd Efrog, roeddwn i’n teimlo fel rhywun oedd ar y cyrion oherwydd lliw fy nghroen a’m gwallt Affro. Roedd fy nghyd\-ddisgyblion am gyffwrdd â fy ngwallt drwy'r amser a bydden nhw’n dweud wrthyf fy mod i wedi cael fy mabwysiadu oherwydd bod fy mam yn wyn.
> 
> 
> Cafodd fy mam hefyd ei chau allan mewn ffyrdd ofnadwy. Roedd pobl yn cau drysau’n glep yn ei hwyneb ac yn poeri ati. Pan fydden ni allan yn gyhoeddus, byddwn i'n tynnu’i sylw drwy wneud synau peswch yn lle galw am 'mam'. Byddwn i'n ceisio’i hamddiffyn drwy wadu mod i’n perthyn iddi.
> 
> 
> Er mwyn dianc, byddwn i'n mynd allan i edrych ar y pryfaid a'r creaduriaid bach ac i ysgrifennu barddoniaeth. Roeddwn i'n gallu gweld pob peth byw yn brwydro am ei einioes ac yn ymladd i gael ei wynt, ac roeddwn i'n gallu gweld sut roedd hynny'n berthnasol i bobl hefyd. Dim ond trïo dod i ben mae pawb. Mae byd natur yn ddi\-drefn ac yn hardd, ond mae’n gwbl gysylltiedig – mae'n ysgwyd llaw ar draws y byd.
> 
> 
> Mae dianc i'n parciau cenedlaethol yn rhoi'r ateb tymor byr sydd ei angen arnon ni er mwyn cael heddwch mewnol, ond bydd gofalu amdanyn nhw gyda'n gilydd a gwella’u cyflwr yn gwella’n hiechyd a’n lles ni hefyd ac yn ein llonni. Mewn cyfnod lle mae llawer o argyfyngau'n ein hwynebu ni i gyd, oes unrhyw beth gwell inni anelu ato?


Dywedodd y Gweinidog Newid Hinsawdd, Julie James:



> Mae gan bawb o bob credo, lliw, rhyw a gallu yr hawl i gael mynd i’n mannau hardd a helpu i’w rheoli, ac rydyn ni mor lwcus o’r holl gyfoeth ohonyn nhw sydd gennym yma yng Nghymru. Hoffwn i longyfarch yr holl aelodau newydd, pob un ohonyn nhw â phrofiadau bywyd gwerthfawr a gwahanol, wrth iddyn nhw ysgwyddo’u swyddi newydd, sy’n rhai cyffrous ond heriol.
> 
> 
> Mae gan Barciau Cenedlaethol ran fawr i'w chwarae wrth helpu i gyrraedd ein targed 30 erbyn 30, lle rydyn ni am weld 30% o'n tir a'n moroedd yng Nghymru yn cael eu hystyried yn 'bositif o ran natur' erbyn 2030\. Mae’n byd naturiol yn dirywio’n gyflym, sy’n golygu ein bod bellach ar drywydd lle bydd miliwn o rywogaethau wedi diflannu cyn 2050, ac mae hynny’n bygwth ein hiechyd a’r bywyd rydyn ni’n gyfarwydd ag ef ar y ddaear ar hyn o bryd'.
> 
> 
> Er mwyn gwireddu’n huchelgais, mae angen inni fynd ati mewn ffordd radical sy’n canolbwyntio ar bobl i wrthdroi’r dirywiad mewn bioamrywiaeth, gan wneud yn siŵr bod pob llais yn cael ei gynrychioli a’n bod yn cymryd pob cam radical posibl gyda’n gilydd. Mae Bannau Brycheiniog yn arwain ymdrech Un Tîm Cymru i fynd i'r afael â'r argyfwng hinsawdd a’r argyfwng natur cysylltiedig, a dw i’n edrych ’mlaen at weld y trawsnewidiad dw i’n gwybod y gall y Parc ei sicrhau.


Dywedodd yr Athro John Hunt, gwyddonydd newid hinsawdd, daearegwr ac unigolyn anabl sydd wedi goroesi strôc:



> Mae potensial mawr i wella hygyrchedd a chynwysoldeb ymhlith ymwelwyr â Bannau Brycheiniog, ac mae'n anrhydedd imi gael rhannu fy mhrofiad bywyd fel aelod o’r gymuned LHDTCi\+ sy’n anabl ar ôl goroesi strôc er mwyn helpu i arwain y gwaith hwnnw. A minnau’n wyddonydd newid hinsawdd ac yn ddaearegwr, dw i'n edrych ’mlaen at weld sut gallwn ni addysgu’n hymwelwyr a chael cymorth defnyddwyr y parc – barcutwyr, pysgotwyr, ogofwyr, heicwyr, pobl ar dripiau undydd – yn ein hymdrechion gwyddonol. Gall pob cymuned ein helpu i ddeall tirwedd y parc, sy'n newid yn gyson. Gyda'n gilydd, gallwn ni sicrhau bod y Parc yn gwneud ei orau glas wrth inni fynd i'r afael â'r argyfwng hinsawdd a’r argyfwng natur.


Dywedodd Craig Stephenson, a gafodd OBE yn ddiweddar am ei waith ym maes amrywiaeth, a enillodd deitl y sefydliad mwyaf cynhwysol yn y DU o ran LHDTCi\+ i’r Senedd yn 2018:



> Mae cael fy mhenodi'n aelod o Awdurdod y Parc Cenedlaethol yn ddechrau gwych i 2023\. ’Dyw  gwaith un o sefydliadau cenedlaethol Cymru erioed wedi bod mor bwysig. Dw i’n gobeithio defnyddio’r profiad eang sydd gennyf ym maes ymgysylltu â'r cyhoedd, llywodraethu a chynhwysiant ar lefel byrddau mewn sefydliadau cyhoeddus ac yn y  trydydd sector yng ngwaith yr Awdurdod wrth inni wynebu'r heriau a'r cyfleoedd sydd o'n blaenau.


Dywedodd Dr Liz Bickerton, academydd y maes datblygu gwledig a fagwyd ar fferm yn Ne Cymru:



> Mae Bannau Brycheiniog yn lle arbennig dw i wedi bod yn gyfarwydd ag ef ac yn ei garu gydol fy oes. Dw i'n croesawu'r cyfle hwn i roi rhywbeth yn ôl drwy helpu i greu sefydliad hyderus, uchelgeisiol a blaengar sy'n cefnogi’i gymunedau ac sydd, ar yr un pryd, yn gwarchod ei nodweddion arbennig ar gyfer cenedlaethau'r presennol a'r dyfodol.


Cymru oedd y rhan gyntaf o'r DU i ddatgan argyfwng natur yn 2021 ac argyfwng hinsawdd yn 2019, Ers hynny, mae’r argyfyngau hynny wedi cael lle blaenllaw a chanolog yn yr holl benderfyniadau ar draws portffolios y llywodraeth, boed yn iechyd, trafnidiaeth neu’n addysg.







Translation:


 
In the foreground of south Wales’ highest mountain peak, Pen\-y\-Fan, Minister for Climate Change Julie James met the new appointees to set out her expectations and hear the vision of the Authority which has set out five missions at its core: climate, nature, water, people and place.


Having recently returned from UN global biodiversity talks, COP15, in Montreal, Canada, the Minister reiterated her appeal for national parks to help achieve the 30 by 30 target, which aims to protect 30% of land and seas by 2030\. Wales’ national parks cover 20% of its land mass, while only 10% of the country is currently considered as effectively managed for nature.


Following movements within the LGBTQi\+ community, gender equality and Black Lives Matter, a spotlight has been shone on the lack of diversity in the conservation sector and the accessibility of the countryside to those living beyond its borders.


Dr. Yvonne Howard\-Bunt, one of the four new appointees, is the first Black female national park authority member to serve in Wales. Her impressive CV in inclusion, conflict resolution, arts and nature landed her the prestigious position. Howard\-Bunt said: 



> Although we all should take care of our national parks and be able to enjoy them in return, there are many people who don’t see them as an option to visit. It’s through exposure, welcome and education that we can move forward to understand each other and ensure everyone has access to our countryside.


She continued:



> Growing up in Yorkshire, I was made to feel like an outsider because of my skin colour and Afro hair. My classmates wanted to touch my hair all the time and would tell me I was adopted because my mum was white.
> 
> 
> My mother also faced terrible exclusion. People slammed doors in her face and spat at her. When we were out in public I would get her attention by making coughing noises instead of calling out ‘mum’. I would try to protect her by disowning her.
> 
> 
> To escape, I’d go outside and look at the insects and small creatures and write poetry. I could see every living thing was fighting for life and striving for air, and I could see how that applied to people too. Everyone is just trying to get by. Nature is chaotic and beautiful, but connected\- it’s a handshake across the world.  
> 
>    
> 
> Escaping into our national parks provides us with the short\-term fix we need for inner peace, but taking care of them together and improving their condition will improve our health, wellbeing and joy. In a time of many crises that we all face, is there a better achievement we can strive for?


Minister for Climate Change Julie James said: 



> Everybody of every creed, colour, gender and ability has the right to access and help manage our beautiful spaces, and how lucky we are to be so rich in these in Wales. I want to congratulate all new appointees who all have very different and valued lived experiences as they take on their exciting but challenging roles.
> 
> 
> National Parks have a significant role to play in reaching our 30 by 30 target, where we want 30% of our land and seas in Wales to be classed as ‘nature positive’ by 2030\. The rapid decline of our natural world, which has put us on a trajectory for one million species to be extinct before 2050, threatens our health and life on planet earth as we now know it’.
> 
> 
> To achieve our ambitious goals, we need a radical and people\-focused approach to reverse the decline of biodiversity, where all voices are represented and all radical action is taken in togetherness. Brecon Beacons is spearheading a One Team Wales effort to tackle the interconnected climate and nature emergencies and I look forward to the transformation I know they are capable of making.


Professor John Hunt, climate change scientist, geologist and disabled stroke survivor, said:



> There is great potential for improving accessibility and inclusivity amongst visitors to the Brecon Beacons, and I am honoured that I get to share my lived experience as a disabled stroke survivor in the LGBTQi\+ community to help guide this. As a climate change scientist and geologist, I am looking forward to seeing how we can educate our visitors and enlist the help of the users of the park in our scientific endeavours\- handgliders, fisher folk, cavers, hikers, day trippers– all communities can help us understand its changing landscape. Together we can ensure the Park is performing the best it can as we tackle the climate and nature emergencies.


Craig Stephenson, who was recently awarded an OBE for his work in diversity which led to the Senedd being awarded the title of UK’s most LGBTQi\+ inclusive organisation in 2018, said:



> Being appointed as a member of the National Park Authority is a wonderful start to 2023\. Never has the work of one Wales’ national institutions been so important. I hope to bring my extensive,board\-level experience in public and third sector organisations on public engagement, governance and inclusion to the Authority’s work as we face the challenges and opportunities ahead.


Dr Liz Bickerton, rural development academic who grew up on a farm in South Wales said:



> The Brecon Beacons is a special place that I have known and loved all my life. I welcome this opportunity to give something back by helping to create a confident, ambitious and forward\-thinking organisation that supports its communities whilst protecting its special features for current and future generations.


Wales became the first part of the UK to declare both a nature emergency in 2021 and a climate emergency in 2019, and has since put these crises front and centre of all decision making across government portfolios, whether health, transport or education.